7. klase

Tēma: Brīvprātīgais darbs

2. nodarbība - Kā brīvprātīgais darbs var mani pilnveidot?

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kāda ir valsts iestāžu un brīvprātīgo organizāciju darba nozīme sabiedrībā;
* kā iedzīvotāji ar savu darbu var uzlabot savu vietējo kopienu;
* kādas ir iespējas piedalīties dažādās aktivitātēs skolā.

**Skolēnam veidojas morālais ieradums**

* noteikt, kuri tikumi vajadzīgi, lai kļūtu par brīvprātīgo, un kurus tikumus var attīstīt brīvprātīgajā darbā;
* apzināties, kā brīvprātīgais darbs ietekmē rakstura īpašības un sevis izzināšanu.

**Atslēgvārdi:** labdarība, brīvprātīgais darbs, ieguvumi, maksa, labklājība.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, darbs, Latvijas valsts, daba | Rūpes, atbildība, saskaņa |
| Tikumi | Līdzcietība, centība, atbildība, solidaritāte, taisnīgums | Izpalīdzība, nesavtība, pašdisciplīna |

**Mācību materiāli:**

* *PowerPoint* prezentācija “Kā brīvprātīgais darbs var mani pilnveidot?”.

**Atslēgas jautājumi:**

1. Kas ir brīvprātīgais un brīvprātīgais darbs?
2. Kādi tikumi tev var būt vajadzīgi, lai kļūtu par brīvprātīgo?
3. Kā, veicot brīvprātīgo darbu, attīstās raksturs?
4. Kādus tikumus var attīstīt brīvprātīgais darbs?
5. Kāpēc brīvprātīgajam darbam ir būtiska nozīme sabiedrībā?
6. Kas motivē cilvēkus veikt brīvprātīgo darbu?
7. Vai šī motivācija vienmēr ir laba?

Mācību aktivitātes

Ierosme. Viedi vārdi (ieteicamais laiks 5 min.)

**[2. slaids]** Skolotājs uzsāk nodarbību ar citātiem: “Mēs domājam, ka mūsu darbi ir tikai pilīte okeānā. Taču bez šīs pilītes okeāns nebūtu pilnīgs.” – Māte Terēze

“Nekad nešaubieties par to, vai neliela grupa rūpīgu, apņēmīgu pilsoņu var mainīt pasauli, jo tas ir vienīgais, kas to vispār spēj.” – Mārgarita Mīda

Skolotājs pajautā: “Ko šie citāti stāsta par brīvprātīgā darba dabu un nozīmi?”

Kolēģu komentāri:

“Domāju, ka par doto tēmu var parunāt vēl vienu nodarbību, var organizēt ekskursiju, grupu darbu, kaut ko praktisku.”

“Interesanti un nozīmīgi skatīta sabiedrībā aktuāla tēma, kas veicina pusaudžu toleranci un tikumus.”

1. aktivitāte. Jaunatnes sociālā darbība (ieteicamais laiks 15 min.)

**[3. slaids]** Skolotājs piedāvā noskatīties *LSK (Latvijas sarkanais krusts)* kampaņas video “Latvijas Sarkanā Krusta Jaunatne”.

<http://www.redcross.lv/jauniesi/kas-mes-esam/>

* Kāpēc jaunieši tiek mudināti iesaistīties brīvprātīgajā darbā dažādās organizācijās?
* Vai tu vēlētos pievienoties kādai no videomateriālā pieminētajām vai līdzīgām organizācijām?
* Video ataino dažādas rakstura stiprās puses. Vai brīvprātīgais darbs tās varētu stiprināt? Vai kādu no minētajām rakstura stiprajām pusēm tu vēlētos uzlabot?

2. aktivitāte. Cilvēks-morālā autoritāte (ieteicamais laiks 10 min.)

**[4. slaids]** Izlasi informāciju par *Radošu apvienību jauniešiem “TREPES” (*<https://www.youtube.com/watch?v=t5jl1cD1zLE&ab_channel=LatgalesRegionalaTV>) un viņu vīziju par nabadzības izbeigšanu Lielbritānijā. Šajā organizācijā ir ļoti daudz veidu, kā iesaistīties brīvprātīgajā darbā,  – noliktavas pārraudzība, krājumu svēršana, pārtikas paku piegāde, tējas un maltīšu pasniegšana cilvēkiem un ziedojumu šķirošana.

Kā brīvprātīgais darbs šādā organizācijā var palīdzēt tev veidot raksturu?

Kādi varētu būt pārbaudījumi, kas rodas, veicot brīvprātīgo darbu šādā organizācijā?

Kāpēc cilvēki ziedo savu laiku, lai iesaistītos apvienībā “*TREPES”*?

**[5. un 6. slaids]** **(ieteicamais laiks 15 min.)** Izlasi informāciju par šveiciešu mūziķi, teologu, muzikologu Albertu Šveiceru, kurš pameta savu karjeru Eiropā, lai iegūtu mediķa izglītību un brīvprātīgi strādātu nelielā Lambarenes ciemā Āfrikā, ārstējot nabadzīgus afrikāņus. Par līdzekļiem, ko A. Šveicers ieguva no paša sarakstītās grāmatas par ģeniālo komponistu J. S. Bahu, viņš Lambarenē uzcēla slimnīcu. A. Šveicers centās pielāgot modernās medicīnas metodes vietējo iedzīvotāju kultūrai, dzīves veidam, lai iemācītu viņiem pašiem viņu dzimtenē rūpēties par savu veselību un tātad – arī par savu valsti un tās izaugsmi.

* Kāpēc Alberts Šveicers atteicās no visai pārtikušas un sekmīgas dzīves savā dzimtenē, lai palīdzētu cietējiem Āfrikā?
* Kādus tikumus viņš pauda?
* Kā atšķiras Alberta Šveicera pieeja nabadzīgo valstu iedzīvotāju problēmu risināšanai no Radošu apvienību jauniešu kustības “TREPES” pieejas?

Informācija par A. Šveiceru atrodama grāmatā: Šveicers A. «Vēstules no Lambarenes», Rīga: Zinātne, 1982. Īsa biogrāfija internetā (vietnē [www.laikmetazimes.lv](http://www.laikmetazimes.lv)), ko izveidojis Ervīns Jākobsons: <https://www.laikmetazimes.lv/2015/05/11/alberts-sveicers-1dala-filozofs-teologs-humanists/> Tās turpinājums: <https://www.laikmetazimes.lv/2015/05/18/alberts-sveicers-2dala-labais-cilveks-no-lambarenes/>

3. aktivitāte. Motivācija (ieteicamais laiks 5 min.)

**[7. slaids]** " "TREPES" rīko aktivitātes jauniešiem par veselību un vidi, vietējo un citu valstu kultūrām, pilsonisko audzināšanu, brīvprātību, paaudžu sadarbību, labdarību, aktīvu dzīvesveidu, jaunatnes politiku, radošumu un uzņēmību. "

"Piedāvā iespēju iesaistīties sabiedriskajā dzīvē, paplašinot iespējas iegūt zināšanas un prasmes".

"Palīdz lietderīgi izmantot brīvo laiku dažādās neformālās izglītības aktivitātēs, radošos pasākumos, nometnēs un projektos".

"Ļauj attīstīt Latvijas nelatviešu izcelsmes jauniešu un viņu ģimeņu piederību valstij un līdzatbildību par dzīvi Latvijā".

Šos vārdus teikuši cilvēki, kas strādā apvienībā “*TREPES”*. Ko viņi min kā brīvprātīgā darba pozitīvos aspektus? Kas varētu būt viņu motivācija?

4. aktivitāte. Morālā dilemma (ieteicamais laiks 10 min.)

**[8. slaids]** Skolotājs kopā ar skolēniem izlasa morālo dilemmu un diskutē par to.

* Kur saskati problēmu?
* Kādi tikumi šeit iesaistīti?
* Kāda ir saprātīga rīcība? Vai šai situācijai ir vairāk nekā viens risinājums?
* Kā tu rīkotos šajā situācijā?
* Vai esi pieredzējis šādu situāciju?

Kolēģu komentāri:

“Mums ar skolēniem izdevās izanalizēt vidi, dilemmu, citātu analīzi. Tās bija ļoti labas aktivitātes. Es gribēju rosināt diskusiju, bet diemžēl mani skolēni nebija gatavi tajā piedalīties.”

“Latviešu valoda jāpārskata, kā arī dilemmā nomainītu personvārdus uz latviešiem zināmākiem.”

Kopīgā noslēguma apspriede (ieteicamais laiks 15 min.)

**[9. slaids]** Skolotājs piedāvā noslēguma diskusiju:

* Kā tu varētu uzzināt par iespējām veikt brīvprātīgo darbu kādā organizācijā?
* Vai šajās divās nodarbībās aplūkotās iespējas ir sniegušas tev kādas idejas par jomu, kādā tu varētu iesaistīties brīvprātīgajā darbā?

Kolēģu komentāri:

“Bērni paskatījās uz ikdienas jautājumiem no cita skatu punkta.”